Lars Christian Krogh Gerson

De Lars Christian Krogh Gerson, gebuer de 5. Februar 1990 zu Lëtzebuerg, ass e lëtzebuergesch-norwegeschehttps://www.transfermarkt.com/lars-gerson/profil/spieler/73524 Foussballspiller.Portrait vum Lars Gerson op der Websäit vun der UEFA Hien ass de Jong vum fréieren Handballnationalspiller Henri Gerson an der norwegescher Olympionickin am Handball, Bodil Krogh.

Hien ass Mëttelfeldspiller an der lëtzebuergescher Nationalekipp (A-Kader)Portrait vum Lars Gerson op der Websäit vun National Football Teams an huet de 26. Mäerz 2008 fir d'éischt do gespillt.Lëscht vun de Lännermatcher vum Lars Gerson op der Websäit European Football Mat 97 Asätz steet de Lars Gerson op der 5. Plaz bei de Rekordnationalspiller (Stand: 27. Februar 2025).

Hien huet bei de Minimes vum SC Bettembourg ugefaange mat Fussball spillen, ier hien 1998 mat senger Mamm an Norwege geplënnert ass. Bei Kongsvinger IL huet hien dunn an de Jugendekippe gespillt, a vun 2008 bis Februar 2012 fir d'Profisekipp an der norwegeschen zweeter Liga. Den 2. Februar 2012 huet hien e Vertrag vun 3 Joer beim schweedeschen Éischtligist IFK Norköpping ënnerschriwwen. 2015 ass hie bei GIF Sundsvall gewiesselt an 2018 zeréck bei Norköpping.

Am Februar 2021 ass hie bei de Racing Santander an déi drëtt spuenesch Liga gewiesselt. Hien huet de Veräin awer no nëmme 4 Asätz schon am Mee verlooss an ass an Norwege bei den SK Brann gewiesselt. Och hei sollt hie just eemol ze spille kréien, sou datt en am Januar 2022 zeréck bei säi Jugendveräi Kongsvinger gewiesselt ass.

Nodeems säi Vertrag net verlängert gouf, ass de Lars Gerson am Januar 2025 op Lëtzebuerg bei de Progrès Nidderkuer gewiesselt.

 Um Spaweck 

Kategorie:Gebuer 1990
Kategorie:Norwegesch Foussballspiller
Kategorie:Lëtzebuergesch Foussballspiller
Kategorie:Spiller vun der lëtzebuergescher Foussballnationalekipp